Karama ad ittales felli isallen-is, ma d nekk amzun lliɣ cennuɣ tama-is ccna n temẓi-iw. Salma teqqim sdat n ṭṭaq tettmuqul-d ɣur-neɣ, allen-is banent-d ḥeznent, ur tḥerrek seg umkan-is ur tehdir ara, teqqim kan ad tessemḥa-s i wawal-nneɣ am akken teẓra d akken cbaḥa d tutlayt tagenwant. D tutlayt tin ara yeqqimen i lebda, tettajmaε ɣur-s icewwiqen n yimdanen. Tettaratt d aḥulfu asusaman am tgelmimt mi ara ad tejbed tuɣac n yisaffen ɣer ulqayen-is . Ccbaḥa d tuffirt ttafhament kan yimman-nneɣ ttafraḥen yyis, mayella tiktiwin-nneɣ tettḥeyyir sdat-s tettaԑraḍ ad tfernit s ususru maca ur tezmir ara. Ccbaḥa taḥeqqanit tettili deg yiman n umdan , d amtawi ger urgaz d tmeṭṭut mi ara msefhamen imiren-nni, aḥulfu-agi d win iwumi neqqar